CELEX: C2007/183/07
Language: sk
Date: 2007-08-04 00:00:00
Title: Vec C-259/05: Rozsudok Súdneho dvora (prvá komora) z  21. júna 2007 (návrh na začatie prejudiciálneho konania, ktorý podal Rechtbank te Rotterdam – Holandsko) – trestné konanie proti Omni Metal Service (Nariadenie (EHS) č. 259/93 — Odpady — Káble zložené z medi a z PVC — Vývoz do Číny na účely zhodnotenia — Kód GC 020 — Zmiešaný odpad — Kombinácia dvoch látok uvedených na zelenom zozname odpadov — Nezahrnutie tohto zmiešaného odpadu do uvedeného zoznamu — Dôsledky)

4.8.2007   
            
            
               SK
            
            
               Úradný vestník Európskej únie
            
            
               C 183/5
            
         Rozsudok Súdneho dvora (prvá komora) z 21. júna 2007 (návrh na začatie prejudiciálneho konania, ktorý podal Rechtbank te Rotterdam – Holandsko) – trestné konanie proti Omni Metal Service
   (Vec C-259/05) (1)
   
   (Nariadenie (EHS) č. 259/93 - Odpady - Káble zložené z medi a z PVC - Vývoz do Číny na účely zhodnotenia - Kód GC 020 - Zmiešaný odpad - Kombinácia dvoch látok uvedených na zelenom zozname odpadov - Nezahrnutie tohto zmiešaného odpadu do uvedeného zoznamu - Dôsledky)
   (2007/C 183/07)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Rechtbank te Rotterdam
   Účastník trestného konania pred vnútroštátnym súdom
   Omni Metal Service
   Predmet veci
   Návrh na začatie prejudiciálneho konania – Rechtbank te Rotterdam – Výklad nariadenia Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, s. 1; Mim. vyd. 15/002 s. 176) – Zvyšky káblov o priemere 15 cm zložené z rôznych materiálov, ktoré sa majú alebo nemajú považovať za elektronický odpad v zmysle kódu GC 020 zeleného zoznamu nachádzajúcom sa v prílohe II uvedeného nariadenia – Možnosť prepravy tohto odpadu bez vykonania postupu oznámenia alebo potreby ich oddelenej prepravy
   Výrok rozsudku
   
               1.
            
            
               Kód GC 020 zeleného zoznamu odpadov uvedeného v prílohe II nariadenia Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva, zmeneného a doplneného nariadením Komisie (ES) č. 2557/2001 z 28. decembra 2001, sa má vykladať v tom zmysle, že sa vzťahuje na káble, len ak pochádzajú z elektronického vybavenia.
            
         
               2.
            
            
               Nariadenie č. 259/93 zmenené a doplnené nariadením č. 2557/2001 sa má vykladať v tom zmysle, že okolnosť, že v zloženom odpade sa kombinujú dve látky, ktoré sa obe nachádzajú na zelenom zozname odpadov uvedenom v prílohe II tohto nariadenia, nemá za následok, že režim stanovený na základe tohto nariadenia v súvislosti s odpadmi uvedenými na tomto zozname, sa uplatňuje na uvedený zložený odpad.
            
         
      (1)  Ú. v. EÚ C 243, 1.10.2005.